Downloaded from YTS.LT
Official YIFY movies site: YTS.LT
25-43 с 2?
Точно.
Първа група да изчака надолу по реката.
Втора група да изчака надолу по реката.
Казват, че има опашка при групата.
Добре, прието.
Предупреждавам, до всеки на...
Има четири души, които сега влизат във водата
надолу по реката от вас.
Знаеш ли какво? Това са те.
На ограда 42 съм,
тръгвам на изток.
Добре, прието.
КРИТИЧЕН ИНЦИДЕНТ: СМЪРТ НА ГРАНИЦАТА
ГРАНИЧНИЯТ ПАТРУЛ НА САЩ Е ЕДНА ОТ НАЙ-ГОЛЕМИТЕ СИЛИ НА РЕДА
В СТРАНАТА С БЛИЗО 20 000 АГЕНТИ.
Не, всичко е наред. Седнете тук, на този стол.
ТОЙ Е СЛУЖБА КЪМ МИТНИЧЕСКАТА И ГРАНИЧНА ОХРАНА НА САЩ
И Е ИЗВЪРШИЛ НАД 2 МИЛИОНА АРЕСТА ПРЕЗ 2023 Г.
Добре.
Представете се и ни разкажете за кариерата си.
Кажете ни къде сте служили.
Родни Скот.
Започнах през 1992 г., от самото начало
бях агент на Граничен патрул тук, в Сан Диего.
По-късно главен патрулен агент в Ел Сентро,
след това се върнах в Сан Диего като началник.
И в крайна сметка
ми предложиха поста началник на Граничен патрул
през февруари 2020 г.
Колко е важна мисията?
Какъв е залогът на мисията?
На изходно равнище
Граничният патрул на САЩ отговаря за охраната на Америка.
Буквално да знаем кой и какво влиза в дома ни.
Не знаем дали са наркотрафиканти.
Не знаем дали са трафиканти на хора.
Не знаем дали са терористи.
И ако там няма кой
да разкрива кой и какво влиза в страната,
сме изложени на риск.
Имаме 328 гранични пункта,
през които хората влизат и излизат от страната,
а Граничният патрул има за задача да осигури това.
ГРАНИЧЕН ПУНКТ САН ИСИДРО САН ДИЕГО, КАЛИФОРНИЯ
28 МАЙ 2010 Г.
Не се съпротивлява.
Защо използвате прекомерна сила?
Не знам какво се случва там...
Явно той прави нещо. Имам предвид, не съдейства.
САН ДИЕГО, КАЛИФОРНИЯ
Той беше нелегален имигрант,
когото полицаите се опитваха да върнат обратно в Мексико.
Но на границата нещо се обърка.
Инцидентът се случи на граничния пункт Сан Исидро.
Сега мъжът е в критично състояние в местна болница
и не се очаква да оживее.
Мисля, че беше по обяд.
Бяхме чули нещо по новините
за смърт при арест на границата предишната вечер.
Мъжът беше на системи.
Г-н Анастасио Ернандес.
Обичайно
при разследване на убийство
има инструктаж, който се провежда веднага след събитието.
Разбере ли се, че е настъпила смърт или е неизбежна,
отдел "Убийства" се включва.
Но в този случай Граничният патрул не ни уведоми.
Казаха,
че е счетено за медицински случай.
Хората се прибирали
от нощна смяна.
Не са задържани свидетели.
Местопрестъплението е почистено.
Буквално беше изчезнало. Нямаше криминално обследване.
Така че нямахме ясна картина
за случилото се там.
ГРОБИЩЕ МАУНТ ХОУП САН ДИЕГО, КАЛИФОРНИЯ
МАРИЯ ПУГА СЪПРУГА НА АНАСТАСИО
Спомням си
как няколко полицаи дойдоха вкъщи
и ни казаха, че е участвал в сбиване.
И че е приет в болница.
Но не казаха какво се е случило.
Пристигнахме в болницата.
Покрай нас мина медицинска сестра.
Каза ми: "Анастасио е в критично състояние".
И...
Никога няма да забравя изражението
на лицето на дъщеря ми.
Когато тя се обърна и ми каза, че вече е починал.
Молих се Анастасио да се върне.
Да излезе оттам.
Заради децата ни.
Защото имахме нужда от него.
Бяхме заедно 20 години в Сан Диего.
Имаме пет деца.
Но Анастасио нямаше документи.
И го депортираха.
Но той каза: "Знам как да мина границата, ще го направя, спокойно".
Не сме си представяли, че ще се случи това.
Но аз обещах на семейството си.
Казах, че това не е краят.
Това няма да остане така.
Миналия месец Анастасио Ернандес почина
след удар с електрошоков пистолет
от агенти на Граничния патрул на САЩ.
Първо, кой беше Анастасио Ернандес?
Бил е на 42 години.
Живял е в САЩ 26 години,
влязъл е незаконно като тийнейджър, за да работи тук.
Тук е строил басейни. Имал е съпруга
и пет деца - граждани на САЩ, които живеят тук.
След няколко седмици очакваме граждански иск
от името на семейството.
Срещнах се с Мария.
И тя, разбира се, беше разстроена,
но в общи линии каза:
"Искам справедливост".
И когато поех случая,
разбрах, че граждански иск като този,
срещу Граничния патрул,
е все едно да убиеш краля.
Не бива да пропускаш.
Знаехме,
че това може да е трудно,
но знаехме също
от самото начало,
че в този случай има нещо повече,
защото Граничният патрул
беше помолен да предаде известни доказателства и информация,
а в някои критични аспекти
не успя да го направи.
Още в началото на разследването
имахме видеозапис от свидетел,
но не се виждаше нищо.
Затова поискахме видеозапис от Граничния патрул,
за да видим случилото се.
Това е сектор от границата, наречен "Уиски 2".
Точно тук се извършва депортирането.
Затова предположихме, че там има камери, и имаше.
Но казаха, че нямат записа от тази камера,
и продължаваха да ни размотават.
Не можели да боравят със системата.
Веднъж ни посочиха грешно място.
След известно време предоставиха друг видеозапис,
отпреди транспортирането на г-н Ернандес,
и това беше най-доброто, което получихме.
Беше обезсърчаващо.
От най-натоварената граница в света очакваш
да получиш видеозапис и той да е наличен,
но така и не го получихме.
Имаше един случай
тук, в Сан Диего, с Анастасио Ернандес Рохас.
Помните ли го?
Да, спомням си го.
Граничният патрул арестува нелегален имигрант.
Връщаха го обратно на юг,
но той нещо откачи.
Няколко агенти се отзоваха и накрая
той почина.
Бихте ли коментирали
видеозаписите от камерите? Екипът не ги предостави.
Какво мислите за това?
Не разполагам с подробностите,
но знам, че за една от камерите
се смята, че е изтрито нещо, че не е била истинска.
Камерата е била фалшива,
монтирана преди много години,
когато патрулът е имал подразделение
на граничния пункт,
с цел да възпира хората
да прескачат пешеходната бариера и да бягат на север.
Но буквално е била фалшива камера от 90-те,
не е била свързана към нищо.
Сан Диего има много ограничен видеокапацитет,
повечето доста остарял.
Нямаше нищо, което...
Не съм видял доказателства,
че нещо е изтрито или липсва.
Добре, значи
не е имало изтрит запис.
Няма изтрит запис. Не.
ЮЛИ 2010 Г.
"Тен Нюз" разкри нови подробности тази вечер
за имигранта, починал след депортиране.
Излязоха резултатите от аутопсията
на противоречивата смърт на Анастасио Ернандес.
Но това само допълва загадката около случилото се.
Съдебният лекар в Сан Диего
посочва като причина за смъртта
сърдечен удар вследствие спречкване с органите на реда.
Но установява и метамфетамини в кръвта му,
което повдига въпроса
дали метамфетамините някак си са допринесли за спречкването.
ПОКАЗАНИЯ ПО ГРАЖДАНСКО ДЕЛО
Моля адвоката да се представи
и да каже кого представлява.
Джийн Айрдейл, на страната на ищците.
Тук съм с Мария Пуга - вдовицата.
Разбирате, че сте под клетва?
Да.
И че тази клетва ви задължава да кажете истината в това изслушване?
Да.
СЛУЖИТЕЛ НА ГРАНИЧЕН ПАТРУЛ
Да поговорим за стълкновението с г-н Ернандес.
По ваши наблюдения върху поведението на Анастасио
не е изглеждал пиян, нали?
Не изглеждаше пиян.
И...
Не сте намерили оръжия?
Не. - Нали така?
Нито наркотици? - Не.
Значи
видимо не е бил под въздействието на наркотици?
Не мога да го твърдя със сигурност.
В този момент сте го откарали
до сектора, познат като "Уиски 2"?
Да.
Щял е да бъде върнат в Мексико?
Да.
Започнали сте да сваляте белезниците му.
Да.
След като сте свалили белезниците от едната ръка,
е започнал да се върти прекалено,
според вашето възприятие за безопасността ви.
Прав ли съм?
Да.
И сте сграбчили Анастасио, така ли?
Да.
Станало е боричкане между вас?
Да.
Той риташе агентите.
Тръшкаше се
като алигатор.
Ако си спомняте предаването "Ловецът на крокодили"
и какво прави крокодилът, когато хване плячката и я убие.
Започва да се върти и усуква.
Спомняте ли си дали г-н Ернандес
в един момент е спрял да се съпротивлява?
Не, не си спомням.
Според вас това не се е случило?
Доколкото си спомням, не.
Тогава сте дошли вие и сте приложили сила?
Приложих физически техники, да.
Имате против употребата на думата "сила"?
Не.
Приложили сте сила, нали така?
Сметнах, че "физически техники" би било по-точно описание.
Знаете ли испанските думи
за "не мога да дишам"?
Не.
Чухте ли го да казва в някакъв момент:
"Не мога да дишам"?
Не.
Ако викате и крещите,
имате въздух, значи дишате.
Тогава
мисля, че сте наблюдавали събираща се тълпа.
Така ли е? - Да.
И хората от тълпата,
някои от тях са казвали:
"Не бъдете толкова груби".
"Спрете с това." Правилно.
"Спрете да го биете и наранявате."
Правилно.
Не разбирах защо...
Предполагам заради крясъците му,
той крещеше:
"Не ме бийте, не ме удряйте",
тълпата някак си пое това
и започна да повтаря неговите думи.
Погледнах към него и към тълпата.
И казах: "Никой не го удря".
Просто лежеше на земята
и си удряше главата.
Сам си причиняваше всичко.
Затова не разбирах защо казва това.
Значи е удрял главата си в земята?
Да.
Притеснението беше, че се самонаранява,
а ние не искахме да нарани себе си или нас.
Значи го повалихте
за негова безопасност, така ли?
Точно така.
А тълпата глуповато е помислила,
че е имало някаква жестокост?
Правилно.
Не са разбрали,
че г-н Ернандес сам е удрял главата си
и сам си е причинявал болка?
Не са разбрали,
че агентите си вършат работата
и нищо повече?
Искаха да спре да се наранява.
Да.
И са успели, когато най-накрая,
за нещастие, е спрял да диша, нали?
Да.
Помогнали са му поне в това отношение.
Благодаря ви, Езел.
Край на протокола в 13:25 ч.
И така, на този етап
имахме показанията на агентите.
Имахме видеозапис, на който не се виждаше нищо.
И нищо повече.
Нямаше случай.
Журналист съм от много време...
ДЖОН КАРЛОС ФРЕЙ РАЗСЛЕДВАЩ ЖУРНАЛИСТ
...и през цялата си кариера
пиша за Граничния патрул.
Когато беше убит Анастасио,
знаех, че трябва да се заема с това.
Започнах
да звъня на всички отговорни -
Граничен патрул, Полицейско управление,
и наистина имаше много малко информация.
Но имаше очевидци
и се чуваха на видеозаписа.
Полицията не е успяла да ги намери.
И аз започнах издирване.
Прекарах почти месец,
интервюирайки хора южно от границата,
всеки, свързан със случая.
Най-накрая намерих друг човек,
който е бил там онази нощ.
Бил е на моста,
имаше видеозапис.
Това бяха нови доказателства,
но човекът беше много уплашен да говори
заради репресии от Граничния патрул.
И така, човекът каза:
"Джон може да ми се обади,
но няма да му дам записа.
Не може да гледа видеозаписа.
Но ще му кажа
какво видях".
Може ли да ми разкажеш
историята?
Бях на виадукта.
Директно над
всичко, което се случваше с Анастасио.
Виждаше ли лица?
Виждах лица.
От Граничния патрул
казаха, че Анастасио се е държал заядливо.
Може да е бил дрогиран.
Има ли нещо вярно?
Аз видях друго.
Удариха го с електрошок.
И го биха.
Какво те накара да извадиш телефона
и да започнеш да снимаш?
Чух смразяващ кръвта писък.
Но имаше хора долу.
Те също видяха всичко, минавайки.
Един агент се обърна към тях,
взе им телефона
от ръцете
и каза: "Какво заснехте?
Ще го изтрия".
Чу го да го казва?
Да.
Затова аз просто...
Наистина ме е страх.
Говорих с нея дълго време.
Тогава беше на 22 години
и наистина беше уплашена.
Затова избягваше всичко.
Мина време.
Месеци.
Но вече имах мобилния й номер.
Изпращах й случаи,
много съмнителни случаи
със застреляни хора, с убити хора,
с малтретирани хора на границата.
Мисля, че това я накара да омекне.
Отне ми две години,
но накрая тя каза:
"Ще ти изпратя видеозаписа".
Изпрати ми един компактдиск
в плик,
а обратният адрес беше "Дисниленд".
Боже мой.
Вървете си по пътя!
Разкарайте се.
О, боже мой.
Да се върнем в началото, откъдето започнахте.
В свидетелските показания агентите
казват, че той се е изправил,
опитал се е да ги нападне,
нахвърлил се е върху тях,
ритал ги е.
Но тук виждам само човек, който лежи на земята.
Добре, нека
намаля шума тук,
за да виждаме по-добре.
В този момент
се чува как единият от агентите
крещи три пъти подред: "Не се съпротивлявай!".
Не се съпротивлявай!
Но той не се съпротивлява.
Така че моето мнение за случващото се тук е,
че той не казва "не се съпротивлявай" на Анастасио.
Казва: "Не се съпротивлявай",
за да мислят наблюдаващите,
че човекът се е съпротивлявал.
Сега виждате как агентите нанасят удар след удар.
Виждате ръката и юмрука.
После един от агентите някак си сграбчва панталона му.
Не зная какво минава през главата на агент,
но изглежда, сякаш се опитват да му дадат урок,
защото той не представлява заплаха.
Какво искаме?
Справедливост за Анастасио!
Кога го искаме?
Сега!
Какво искаме?
Справедливост за Анастасио!
Латинообщността иска отговори
за смъртта на Анастасио Ернандес Рохас.
Неразкрит досега видеозапис отпреди две години,
придобит от журналиста Джон Карлос Фрей и излъчен
в специалното предаване "Петък вечер" по Пи Би Ес,
разпали нови искания за справедливост по случая.
Имаше подобни протести
в още градове днес,
сред които Бостън, Лос Анджелис, Маями и Сан Франциско.
Не се крийте зад значките си!
Не се крийте зад униформите си!
Джон Карлос Фрей, какво следва по този случай?
Зная, че гражданският иск е заведен. Какво следва?
Не знаем имената на агентите.
Няма наказателни производства.
Семейството чака две години,
затова се надяваме членове на Конгреса да гледат
и да задвижат нещата по-нататък.
ЮЛИ 2012 Г.
Вече имахме заведено гражданско дело,
но след общественото възмущение
Министерството на правосъдието най-накрая се намеси.
Започва разследване от Върховното жури
за оценка на индивидуалната наказателна вина.
И това се случва,
докато продължавахме с показанията по гражданското дело.
АГЕНТ НА CBP
Знаете за провеждащото се разследване от Върховното жури.
Така ли е?
Да.
И че производството на Върховното жури е криминално разследване
на смъртта на Анастасио Ернандес Рохас?
Да.
Добре.
В нощта на инцидента
с г-н Ернандес
вярно ли е, че вие сте човекът, който го е ударил с електрошок
и който е бил там, когато е спрял да диша?
Възразявам. Няма основание
и ви съветвам да не отговаряте.
Отказвам да отговоря въз основа на Петата поправка.
Веднага след
удара с електрошок
сте се обърнали да задържите мъж и жена
с камера на телефона, така ли е?
По съвет на адвоката,
за съжаление, отказвам да отговоря.
Възнамерявали сте да използвате електрошока,
въпреки че той изобщо не се е съпротивлявал.
Отказвам да отговоря на този въпрос.
Вярвали сте, че мъжът и жената
са записали инцидента на видео.
Така ли е?
По съвет на адвоката,
за съжаление, отказвам да отговоря.
Искали сте да го нараните.
Така ли е?
Отказвам да отговоря на въпроса.
И тогава вие
собственоръчно сте изтрили записа от телефона.
Така ли е?
По съвет на адвоката,
за съжаление, отказвам да отговоря.
След като приключи Върховното жури и няма други действия,
ще мога да отговоря.
От министерството потвърдиха
за разследването на Върховното жури
на пресконференция тази сутрин,
а семейството на Анастасио Ернандес Рохас заяви днес,
че това е крачка в правилната посока.
Минаха две години в борба и чакане.
И съм благодарна на Министерството на правосъдието
за разследването на случая.
Изглежда, че министерството наистина си върши работата.
Увериха ни, че ще използват
всички техни ресурси в разследването на случая,
и се вижда, че правят точно това.
СЕПТЕМВРИ 2013 Г.
14 МЕСЕЦА СЛЕД СТАРТА НА КРИМИНАЛНОТО РАЗСЛЕДВАНЕ ОТ ВЪРХОВНОТО ЖУРИ
НЯМА НОВА ИНФОРМАЦИЯ ОТ ПРАВОСЪДНОТО МИНИСТЕРСТВО ПО СЛУЧАЯ.
Обърнахме се към държавните прокурори.
Казаха ни, че докато тече съдебният процес,
няма да коментират.
АПРИЛ 2015 Г.
Върховното жури изслушва
вече три години.
Не знаем дали са близо до приключване, или не.
Отправихме запитвания, но не получихме отговори.
Всички знаем, че са виновни.
А децата ми все питат: "Защо убиха татко?
Защо?".
Не знам какво да им отговоря.
Те растат
и живеят с тази болка.
Затова...
искаме
справедливост.
НОЕМВРИ 2015 Г.
В петък от министерството обявиха, че няма
да има дело срещу агентите на Граничен патрул
за убийството на Анастасио Ернандес Рохас.
Министерството на правосъдието няма достатъчно доказателства
за повдигане на федерални обвинения на агентите
въпреки записа на очевидци,
който показва, че е бит и ударен с електрошок.
Федералните власти казват, че не вярват, агентите да са действали с умисъл.
Казват, че метамфетамините са допринесли за смъртта му.
Това е опустошително решение
за семейството на Анастасио,
но Митническа и гранична охрана
отдавна се радва
на виртуална безнаказаност в тази страна.
ГЛАВЕН ОФИС НА ГРАНИЧЕН ПАТРУЛ САЩ ОКРЪГ ВАШИНГТОН
Аз съм Раул Ортис.
Директор на Граничен патрул.
Бихте ли ми казали
какво отличава Граничен патрул от останалите органи на реда?
Ние имаме дълбоки традиции
и аз много се гордея с факта,
че имаме 98-годишна традиция,
с която сме започнали и все още следваме.
Обичаме да се смятаме за нещо като паравоенни,
затова имаме йерархия.
35-36 процента от служителите ми имат военна подготовка
и така сме напоени с традиция.
Честта е на първо място.
Живеем и отстояваме това мото.
Значи
смятате ли, че работата ви се разбира добре от обществото?
Съвсем не.
Смятам, че има сериозно неразбиране
на случващото се
в някои от тези погранични среди, в тези общности, но също така
ние сме голяма организация за правоприлагане.
Ако помислите, почти 3000 души професионална администрация
и 20 000 агенти на гранична полиция,
плюс контрагенти и други,
това са 24 000 души, свързани с Граничен патрул.
Има бюджет от 6,1 милиарда долара
за Граничния патрул на САЩ.
Също така има огромен натиск,
но и високи очаквания според мен
за това, че ще направим всичко,
за да обезопасим границите, да се погрижим за общностите си,
един за друг.
В този филм
разглеждаме случая на Анастасио Ернандес Рохас в Сан Диего.
Помните ли този случай?
Спомням си го бегло,
недостатъчно, за да водя разговор за това.
Да, това беше случаят на "Уиски 2".
Значи Граничен патрул съществува от почти 100 години,
но не е имало успешно съдебно преследване
срещу агент за инцидент със смъртоносна употреба на сила.
Не е зле да проверите
тази статистика.
А аз искам да... Да.
Бих внимавал при изтъкването на това.
Сещам се за един.
Компиан Рамос.
Не бяха ли помилвани?
Да, но все пак бяха успешно преследвани по съдебен ред, така че...
И обвиненията не зависят от...
Не ние определяме това, това зависи
от федералните прокурори, които поемат тези случаи
след приключване на разследванията.
CBP ПОСОЧИ НЯКОЛКО СЛУЧАЯ С АГЕНТИ, УСПЕШНО ПРЕСЛЕДВАНИ ПО СЪДЕБЕН РЕД.
НИТО ЕДИН ОТ ТЯХ НЕ ВКЛЮЧВА СМЪРТОНОСНА УПОТРЕБА НА СИЛА.
Добре.
Значи няма проблем с отговорността.
В Граничен патрул има съответен надзор и отчетност.
Има съответен надзор и отчетност
в Граничния патрул на САЩ, CBP и DHS.
И продължаваме да добавяме допълнителен надзор,
без значение дали е свързан
с прилагане на силовите политики, които имаме,
или с работа с други организации.
Така че устойчиво се стремим
да се подобряваме като организация.
ФЕВРУАРИ 2017 Г.
Въпреки че министерството
не преследва агентите по съдебен ред,
ние продължавахме борбата по гражданското дело.
Но правителството забави гражданското дело
с три години чрез обжалвания.
Затова започнах
да се притеснявам да не загубим свидетели.
Притесняваше ме времето, което минаваше.
Затова решихме да се споразумеем по гражданското дело.
СЕМЕЙСТВО СЕ СПОРАЗУМЯВА ЗА 1 МИЛИОН ДОЛАРА ЗА СМЪРТ НА ГРАНИЦАТА
Първо искам да поясня, че това споразумение не е правосъдие.
Животът на съпруга ми няма цена.
Трябва да продължим да разобличаваме
всички злоупотреби на тази служба.
Защото не искам други семейства да преживеят същата болка.
Не искам
друг Анастасио.
Това беше едно от любимите му места, на които идвахме.
Изминаха много години,
но сякаш беше вчера,
когато всичко това се случи.
Виждам, че още го усещаш.
Да.
Имам снимка на Анастасио.
И преди да изляза от вкъщи, си говоря с него.
Винаги.
Той отговаря ли ти?
Някой ден ще отговори, нали?
Но това...
Дала съм обещание
да търся справедливост за съпруга си.
Но гражданското дело приключи.
Също и делото на Върховното жури.
Всичко приключи.
За да получиш исканото правосъдие,
пътят ми се струва труден.
Да, те помислиха, че давайки един чек...
Край. Ето ви правосъдие.
Но трябва да ги накараме да ни чуят.
Трябва да има начин
да ги накараме да разберат, да прогледнат.
Това беше несправедливост.
БЪРКЛИ, КАЛИФОРНИЯ
ЮРИДИЧЕСКИ ФАКУЛТЕТ КАЛИФОРНИЙСКИ УНИВЕРСИТЕТ
Добре, и така...
Днес ще се занимаваме
с международното право за правата на човека. В този курс
ще говоря за това какво са човешките права
по отношение на тяхната правна защита.
Част от това, което искам
да възприемете, е това, което не знаете,
и какво трябва да знаете,
за да отговорите на поставения въпрос.
Граничен патрул са възпрепятствали случая
доколкото са могли
и ни е омръзнало,
защото за нас е ясно,
че има нещо гнило в цялата агенция.
Андреа Гереро от Коалицията на южните гранични общности
е моя съученичка от юридическия факултет.
Когато ми разказа за случая с Анастасио,
бях прекарала
последните десет години с дела за извънсъдебни убийства
в Колумбия и в Гватемала
и на мен това ми беше много познато.
Казах: "Мислила ли си някога
да заведеш дело в международен съд?".
Само там можеш да съдиш САЩ
за нарушени права.
Те не могат да вкарат никого в затвора,
но могат да предизвикат системата на Граничен патрул,
защото начинът, по който определяме
прекомерната употреба на сила в САЩ,
може да е в нарушение на международното право.
Съдиите във Вътрешноамериканската комисия
са експерти по международно право на човешките права.
Значи ще отсъждат
съгласно тези закони.
Не съгласно вътрешното право на САЩ.
Какво ще се случи тогава?
Каква е целта?
Ако Комисията отсъди,
това означава, че САЩ нарушават човешките права.
И ни дава възможност
за промяна на политиката на САЩ.
За да заведем това дело,
трябва да преразгледаме разследването,
но трябва също и да научим повече за това
как процедира Граничният патрул.
ГРАНИЧНО НАСИЛИЕ ОБЩНОСТНО СЪБИТИЕ
И така, следващият ни гост е един много смел човек.
Тя работи в Граничния патрул на САЩ
и сега вече е критик
и наш верен съюзник в тези битки.
Джен Бъд.
Педро
говореше за това
как агенти на Граничен патрул извършват много жестокости
и ужасни престъпления срещу мигранти
и въпреки това тези агенти никога не са подведени под отговорност.
Да разгледаме скорошния случай.
Млад мъж бил взел камък
и се бил опитал да го хвърли по агента,
затова агентът е стрелял четири пъти и го е убил.
Това са глупости.
Но не са само
мигрантите.
Случва се на граждани на САЩ,
влезли в контакт със служители на Граничен патрул,
а за мен това е проблем.
Служих в Граничен патрул шест години.
Напуснах през юни 2001 г.
По това време ми дадоха избор да ме повишат
и да си мълча за определени неща,
които вършеше шефът ми,
или просто да напусна.
Накрая напуснах
и започнах това пътешествие,
опитвайки се да разбера участието си като агент на Граничен патрул,
защото усещах, че бях част от система, която просто е жестока.
И се чувствам обзета от вина
за това, че съм носила тази униформа.
И така, целта ми стана
да кажа истината за Граничния патрул.
В крайна сметка
се свързах с Коалицията на южните гранични общности.
Андреа ме помоли
да се присъединя и каза:
"Искаме да погледнеш случая с Анастасио
и да провериш дали можеш да откриеш нещо".
Мария Пуга - вдовицата на Анастасио, случайно беше там.
Казах й какво смятам да направя.
Казах: "Добре, не знам дали ще открия нещо".
Мария ме прегърна, разплака се
и каза: "Знаех си, че не всички от Граничен патрул са лоши".
Така се присъединих.
Зоуи! Ела тук, Зозо.
Добро момиче.
Добро момиче си ти.
Добро момиче си, Зозо.
БЛИЗО ДО ГРАНИЦАТА НА САЩ С МЕКСИКО
Здравейте, г-н Фрей. Казвам се Джен Бъд.
Бивш агент съм на Граничния патрул на САЩ.
Наскоро ме помолиха да разгледам случая с Анастасио Ернандес.
Доколкото разбирам, сте направили доста репортажи по темата,
но има нещо, което мисля, че никой от вас не знае.
САН ДИЕГО, КАЛИФОРНИЯ
Срещали ли сте акронима CIT,
съкратено от Екип за критични инциденти?
Обадих се на няколко познати агенти,
един от тях беше с 20-годишен стаж и щеше да се пенсионира,
но не беше чувал за него.
В съдебните документи,
във федералните съдебни документи по гражданското дело,
в цялото разследване веднъж беше упоменат
от адвоката на защитата на агентите.
"Прегледах
доклада от разследването на полицейското управление в Сан Диего
и доклада на Граничния патрул CIT".
Казах си:
"Какво е това?".
Семейството не знаеше какъв е този доклад.
Адвокатите не знаеха какъв е този доклад на CIT.
Не е ли просто доклад от Човешки ресурси?
Нямам представа.
Обаче няма
информация в посока напред от агенцията
за това какво е CIT.
Намерих един правителствен документ -
"Наръчник за политиката за употреба на сила" от 2010 г.,
който гласи,
че RO, т.е. ръководителят, отговарящ за местопроизшествието,
може да инициира паралелно разследване
на инцидент от Екип за критични инциденти.
И си казах:
"Ха".
Защото през 2014 г.
CBP и Граничният патрул публикуват ново "Ръководство за употреба на сила",
а CIT изцяло липсва в него.
Просто са се отървали от тях.
Но все още съществуват?
Не знам.
Трябва да намерите агенти,
които са готови да излязат и да говорят.
СПИСЪК С АГЕНТИ НА ГРАНИЧЕН ПАТРУЛ Случай "Анастасио Ернандес"
Журналист съм и пиша статия за Анастасио Ернандес.
Бих искал да говоря с вас.
Ало?
Здравейте. Търся г-н..., моля.
Да.
Здравейте. Казвам се Джон Карлос Фрей. Журналист съм
и работя по статия за Анастасио Ернандес...
Дочуване.
Ало?
Здравейте, в момента не мога да говоря.
Казвам се Джон Карлос Фрей.
Случаят е отпреди десетина години,
наистина бих искал да поговорим за това.
Поздравления и не се тревожете.
Намерихте най-великия мъж на света.
Оставете името и телефона си и ще ви потърся скоро.
Продължете направо.
Ехо? - Здравейте.
Как сте?
Г-н...
Журналист съм. Джон Карлос Фрей.
Пишем статия за Анастасио Ернандес Рохас.
След 19 километра излезте надясно.
За какво става въпрос?
За Анастасио Ернандес Рохас.
Случай отпреди десетина години.
Бил е замесен...
О не, ние дори... Аз дори не знам кой е този човек.
След 30 километра завийте наляво.
Здравейте, г-н...
Здравейте.
Журналист съм.
Знам кой сте.
Няма да говорим, благодаря.
Добре.
Здрасти. Как си?
Чудесно. Никой не иска да говори с мен.
А ти как си?
Добре съм.
И така, няколко неща. Първо,
за мен Екипът за критични инциденти...
Дори не знам дали съществува.
Намери ли нещо
освен тази оскъдна информация?
Ами...
Видях коментар в туитър
от началника на сектора в Тусон.
Задръж, свалих го на телефона си.
Той казва:
"На 16 юни агент на Граничен патрул в Ногалес, Аризона,
е бил замесен в инцидент с употреба на сила,
включващ служебно оръжие".
Само това пише.
После намерих местен новинарски репортаж, в който се казва,
че полицията в Ногалес е пристигнала на място,
но не са й разрешили да разследва.
Фактът, че се опитват да скрият информация от ПУ в Ногалес...
Струва ми се много странно.
Откъде знаеш, че е изпратен CIT екип?
Не знам.
Но смятам, че е подозрително.
НОГАЛЕС, АРИЗОНА
Една жена твърди, че е простреляна в главата
от агент на Граничен патрул в Ногалес.
Жената твърди, че още не разбира
защо е употребена такава сила срещу нея.
С нас е следователят от ABC 15 Лилиана Сото.
Здравейте.
Искам да говоря с ефрейтор Минц.
Минц ли? - Да. Има един инцидент,
случил се през юни тази година, с жена,
простреляна от агент на Граничен патрул,
и исках да задам няколко въпроса по темата.
Добре. Момент.
Благодаря ви.
Здравейте, Джон. Приятно ми е.
Сержант Ангуло.
Да сложа ли маска?
Да. Как да ви помогна?
Тук е имало инцидент.
Агенти на Граничен патрул са простреляли човек отзад в главата.
Знаете ли за случая?
Знам за инцидента.
Не мога да го коментирам.
Не работя в Граничен патрул, без коментар.
А можете ли да ми кажете кой е протоколът
за стрелба от страна на Граничния патрул?
Не мога да коментирам.
Значи ми казвате, че не можете да кажете нищо?
Точно така.
Това там началникът ли е?
Той няма да говори с нас.
Извинете?
Вие ли сте началник Бермудес?
Да, господине.
Опитахме се да поговорим с агент вътре
и да попитаме за един ваш протокол
за Граничния патрул.
Свободен ли сте да поговорим?
Мога да направя кратък коментар. - Разбира се.
Но ако става въпрос за разговор, не обсъждаме
чужди разследвания от професионална
и правна гледна точка.
Добре. - Какво искате да знаете?
Имало е инцидент
преди месеци с простреляна жена от агент на Граничен патрул.
Полицейското управление в Ногалес
изобщо не е било замесено.
Правилно. - Та, как се случва това?
Съгласно протокола
никога не сме разследвали случаи,
свързани с някаква стрелба от страна на Граничен патрул.
И това е нещо, което е установено,
откакто се помня.
Знаете ли за екипите CIT?
Екипите за критични инциденти. Да.
В каква връзка се появяват на местопроизшествието?
Не знам. Питайте тях.
Не мога...
Знам каквото знам
и не знам каквото не знам.
Нунес.
Г-н Нунес, казвам се Джон Фрей.
Какво ви трябва?
Търсим информация,
правим доклад за вашите Екипи за критични инциденти - CIT.
Не намирам нищо в интернет.
Пратете имейл.
Добре.
Съществуват ли? Можете ли да отговорите?
Аз...
Дори нямам представа
за какво...
За какво говоря ли?
Да.
Не потвърждавам каквото и да е,
така че, моля, не ме цитирайте погрешно.
Пратете ми имейл, благодаря.
Благодаря ви.
CIT съществуват
Задавате въпроси. Ето някои отговори.
Вътрешна презентация CIT
РАЗСЛЕДВАЩ ЕКИП ЗА КРИТИЧНИ ИНЦИДЕНТИ
СЪБИРАНЕ И ОБРАБОТКА НА ДОКАЗАТЕЛСТВА
Какво е CIIT?
Основан септември, 1987 г.,
за разследване на "критични" инциденти, свързани с агенцията...
...съхранява единството на Граничен патрул и агентите му.
Успоредни разследвания Смекчаване на гражданската отговорност
Бихте ли се съгласили на среща, за да ни разкажете повече?
Разполагам с много информация,
която следва да се оповести.
Трябва да излезе наяве.
Много е трудно да се изправиш и да разкриеш истината.
Но когато видиш случаи като този с Анастасио,
това повдига много въпроси, които не можеш да игнорираш.
CIT беше...
АНОНИМЕН БИВШ АГЕНТ НА CIT
...програма, създадена да разследва
високопоставени критични,
което се считаше за критични инциденти от главния агент на патрула.
Но имаше времена,
когато...
някои хора, агенти по това време,
биха...
по същество биха замърсили доказателства.
Защото те не искат да...
не искат да...
да кажат на всички, че нещо не е наред.
И ако има
някакъв начин агенцията да изрази съмнение
спрямо някой
с неподходящо поведение или...
или против политиката, или против закона,
те ще искат да...
поради липса на по-добра дума - да го прикрият.
Голяма част от това беше за гражданската отговорност.
Имаше много случаи, които включваха граждански дела.
Така че това беше
за тази цел.
Колкото тъжен и сърцераздирателен да е случаят с Анастасио,
не мисля, че това е единственият случай,
при който смърт по време на арест е можело да бъде предотвратена.
ОТКАКТО АНАСТАСИО БЕШЕ УБИТ ПРЕЗ 2010 Г.,
НАД 200 ДУШИ СА ПОЧИНАЛИ ПРИ СРЕЩИ С ГРАНИЧНИЯ ПАТРУЛ НА САЩ
Днес ще има погребение
на млад мъж, застрелян тази седмица
от агенти на Граничния патрул на САЩ.
Властите в Сан Диего разследват
смъртта на мъж на Бъдни вечер,
задържан от Граничен патрул.
Още напрежение по границата на САЩ с Мексико
заради смъртта на 15-годишен мексиканец след стрелба.
17-годишният е прострелян в гърдите от Граничен патрул...
Граничен патрул казва, че е бил заплаха,
хвърляйки камъни по желязната ограда.
Още една фатална стрелба близо до Ел Пасо, Тексас.
Връчвайки заповед, когато агент...
...застрелва майка на пет деца
седяла на шофьорското място.
Има две много различни версии
за случилото се преди стрелбата.
Появиха се малко отговори по този и други случаи.
Според Граничен патрул агентът е действал при самоотбрана.
Колко случая сте разгледали?
Поне 45.
Търся в PACER,
където са всички федерални дела.
В повечето случаи е гражданско дело.
И чета тези дела от 90-те.
Агентът винаги твърди,
че са хвърляли камъни по него.
Не е пострадал,
но е трябвало да стреля и да го убие.
Една и съща история се повтаря отново и отново.
Значи разглеждаш дела със CIT, CIIT...
Или SET, да,
съкратено от Сектор Екип за доказателства.
Но е едно и също, нали?
Да.
И всеки път в гражданските дела виждате местните власти.
А адвокатите:
"Значи сте нямали контрол върху обстановката,
а когато сте пристигнали там,
сте разчитали просто на Граничен патрул
да ви даде доказателствата".
"Да."
Смятате, че при всеки инцидент по границата на САЩ с Мексико
вероятно е замесен екип на CIT?
Да.
Те са навсякъде.
29 ОКТОМВРИ, 2021 Г.
ДЖОН КАРЛОС ФРЕЙ СПОДЕЛЯ ОТКРИТИЯТА СИ ЗА CIT С МАРИЯ
И КОАЛИЦИЯТА НА ЮЖНИТЕ ГРАНИЧНИ ОБЩНОСТИ.
ТЕ ГИ ПУБЛИКУВАТ В НЯКОЛКО МЕДИИ.
Тази вечер малко познат отдел на Граничния патрул на САЩ
е обвинен в намеса
при фатални случаи с участието на негови агенти.
Защитници на правата на човека, призоваващи за изслушване в Конгреса
на наричания от тях неофициален разследващ отдел
в Граничния патрул на САЩ.
Джон Карлос Фрей,
ще разкажете ли за новата информация,
която сте разкрили
за тези полицейски отдели в сянка в рамките на Граничния патрул на САЩ?
Те подготвят доказателства,
фалшифицират доказателства,
манипулират доказателства,
изтриват доказателства
за гарантиране на всякаква употреба на сила.
Това прави CIT.
Ето как се случва.
Събират само доказателствата в тяхна полза,
а тези, които не са в тяхна полза, отстраняват
и никой не може да поеме случая.
И това е проектирано
систематично, за да смекчи
отговорността и задълженията
на агенцията.
И така 35 години.
Най-голямата тайна на Граничния патрул.
Те дори нямат правомощия да съществуват.
Няма полицейска агенция,
дали е общинска полицейска агенция,
или федерална полицейска агенция, която има право
да разследва себе си без никакъв надзор.
И това е, което Граничен патрул прави сега.
Джон Карлос Фрей,
благодарим, че сте тук,
разследващ журналист,
докладвал широко
за имиграцията на мексиканската граница.
ОКРЪГ ВАШИНГТОН
КАПИТОЛИЯ
Аз съм Джон Карлос Фрей. - Как сте?
Сенаторе, благодаря ви.
С удоволствие.
Може ли да свалим маските? - Разбира се.
Ако това,
което се твърди,
се случваше в местно полицейско управление,
в местен шерифски отдел,
щеше да има повсеместно възмущение.
Задължително трябва да се провери. Наред с това
и някои от докладите и скорошното отразяване в пресата,
има редица въпроси, които следва да се поставят,
като какви са политиките, протоколите,
процедурите във ведомството.
Значи това не е като отдел "Вътрешни работи",
където разглеждат поведението на служител.
Следователно това е смекчаване на гражданската отговорност.
И ние сме сигурни,
че разследващите екипи
са навсякъде по границата.
Доколкото знам, CIT
са незаконни.
Граничен патрул няма правомощия
от Конгреса
да има разследващ орган.
Не намираме никаква нишка в Конгреса
за тяхното одобрение и финансиране.
Да. Това е сериозно.
16 НОЕМВРИ, 2021 Г.
Заседанието е открито.
Днес е първото изслушване
за надзор на Министерството на вътрешната сигурност
от 16 януари 2018 г. насам.
Тук е секретарят на Вътрешна сигурност,
почитаемият Ейл Майоркас,
да свидетелства пред комисията.
И с това
се обръщам към сенатор Падийа.
Благодаря ви, г-н председател.
Серия от въпроси. Г-н секретар, благодаря ви, че сте тук.
Ще попитам за някои обезпокоителни доклади
относно поведението и действията
на агенти на Митническа и гранична охрана.
Неотдавнашно писмо, изпратено от Коалицията на южните гранични общности,
поражда сериозни опасения
относно Екипите за критични инциденти в рамките на агенцията,
които пречат на разследването на агенти на CBP от страна на органите на реда.
Съгласно писмото
тези екипи действат
от десетилетия и разследват собствените си агенти
без правомощия.
Секретар Майоркас, какви мерки
е предприела Вътрешна сигурност
за справяне със сериозни злоупотреби с власт
в тези Екипи за критични инциденти?
Няколко неща, ако позволите. На първо място,
аз съм неизмеримо горд
да работя редом с мъжете и жените
от Митническата и гранична охрана на САЩ
и неправомерното поведение на един
не определя героизма и почтеността
на мнозинството мъже и жени.
Не толерираме
неправомерно поведение от никоя част
от нашия персонал,
дали е Митническа и гранична охрана на САЩ,
или който и да е ъгъл на Министерството на вътрешната сигурност,
и ще изкореним неправомерното поведение, където и да се случва.
СЛЕД ИЗСЛУШВАНЕТО ЗА НАДЗОР В СЕНАТА ДВЕ БИВШИ ВИСОКОПОСТАВЕНИ ЛИЦА
ОТ МИТНИЧЕСКАТА И ГРАНИЧНАТА ОХРАНА СЕ СЪГЛАСИХА ДА БЪДАТ ИНТЕРВЮИРАНИ.
Казвам се Джеймс Томшек.
Прекарах осем години във вътрешен отдел на Граничен патрул.
МИТНИЧЕСКА И ГРАНИЧНА ОХРАНА НА САЩ
Преди пристигането ми нямаше
Операции по вътрешни работи в CBP,
позволяващи на Граничния патрул да действа години наред
по същество без надзор за отговорността.
Беше решено, че аз ще оглавя офиса
и ще се занимавам с всички въпроси, свързани с почтеността, в цялата агенция.
Но при пристигането ми бях изненадан
да открия колко неподатлив беше Граничният патрул
към създаването на Служба за вътрешни работи,
която да преглежда дейността му.
За съжаление, Службата за вътрешни работи
срещна недоверие и презрение от страна на Граничния патрул.
Не бях добре дошъл,
защото имах мислене, ориентирано към правоприлагането,
докато те се смятат по-скоро за паравоенни.
CBP ОБУЧИТЕЛНО ВИДЕО
Служителите на реда се обучават
да подчиняват,
но военният начин на мислене
те подготвя
да нападаш и преодоляваш
врага със смъртоносна сила.
ИНЦИДЕНТ С УПОТРЕБА НА СИЛА
И всеки път, когато имахме инциденти със смъртоносна сила,
обсъждахме все същото.
Аз казвах:
"Вие сте правоприлагащ орган.
Имате задължението да защитавате обществото,
дори тези хора да не са американски граждани".
Но не успях да променя начина им на мислене.
И един от стандартните им отговори
беше: "Никога не си носил зелено, така че не разбираш".
През лятото на 2010 г.,
след нападението срещу г-н Ернандес Рохас,
бях подробно информиран за инцидента
от агенти на вътрешните работи от полевия офис в Сан Диего.
Агентите на вътрешните работи
потвърдиха, че г-н Ернандес Рохас
е бил по лице на земята, с белезници на гърба си
по време на електрошока.
Знаехме за това,
защото Граничен патрул имаше Екип за критични инциденти
на място за събиране на факти
и те докладваха директно на началника в Сан Диего,
който докладваше на началника на Граничен патрул, който докладваше
на заместник-комисаря на Митническата и гранична охрана.
След като прецених, че сме установили фактите по случая,
заместник-комисарят по това време
ме повика в кабинета си
и ми даде директна заповед да подам фалшиви доклади,
сочещи, че г-н Ернандес Рохас
е стоял свободно
и активно се е съпротивлявал на ареста
по време на електрошока.
Но другият проблем с разследването на случая с Ернандес
беше блокирането на информация.
Открихме,
че Екипът за критични инциденти
е използвал административно разпореждане
за незаконно придобиване
на доклада от аутопсията,
преди той да стигне до органите на реда.
И след това членовете на екипа на Граничен патрул CIT
използвали този документ,
за да започнат да изграждат
история около случая
за следователи от други агенции...
ТОЙ БЕШЕ ИЗВЪН КОНТРОЛ
...които да подкрепят идеята,
че това е било подходяща и законна употреба на сила.
В този момент аз вярвах,
че г-н Ернандес Рохас е загубил живота си
отчасти поради поглъщане на големи количества метамфетамин.
Едва години по-късно научих,
че идентифицираното като метамфетамин
в доклада от аутопсията
вероятно е било лекарство, дадено му
в опит да бъде съживен.
ДОКУМЕНТИ ПО ГРАЖДАНСКОТО ДЕЛО СОЧАТ, ЧЕ ЛЕКАРИТЕ СА МУ ДАЛИ
ЛЕКАРСТВО ЗА КРЪВНО НАЛЯГАНЕ, НАРЕЧЕНО "ФЕНИЛЕФРИН",
ПРЕДИ ТЕСТА ЗА НАРКОТИЦИ.
ТО МОЖЕ ДА ПРИЧИНИ ФАЛШИВ ПОЛОЖИТЕЛЕН РЕЗУЛТАТ ЗА МЕТАМФЕТАМИН.
Трябва да се каже,
че много агенти са грижовни хора,
които изпълняват
трудните си мисии винаги
по хуманен начин,
но, за съжаление, много не го правят.
И това включва лица
на най-високото ниво в ръководството на Граничен патрул.
И така, при Анастасио Ернандес Рохас
екипите на CIT участвали ли са в прикриване на случая?
В никакъв случай. Виждал съм същите твърдения.
Те не са...
В този случай няма никакво прикриване.
Още веднъж, имаше множество агенции, които разследваха този случай.
Наскоро ме попитаха за някои от призовките.
Всички те са прегледани от адвокати на различни нива,
преди изобщо да направим нещо такова.
Буквално беше само документиране на случилото се.
Но няма да коментирам при текущите съдебни спорове
относно това дали действията на всеки са били подходящи, или не.
Това е работа на разследващите органи.
Дори като началник тук
стоях настрана от това разследване.
Предоставихме информация. Дадохме интервюта.
Но стоя далеч от установяването
дали е било подходящо, или не.
В крайна сметка обаче
Вашите хора са били и ударили Анастасио с електрошок и той е починал.
Това тежи ли ви изобщо?
Всеки път, когато някой почине или получи сериозно нараняване,
това много ми тежи.
Това са твърдения, които изложихте сега.
За всички семейства, които слушат,
прикриващото звено на Граничния патрул е само по себе си престъпление.
Те отнеха животи и надежда,
а това не може да остане така.
Има следи от стъпки.
Хванахме ги.
Вижте! Чуйте! Ние се борим!
Те не унищожиха разследването само по случая с Анастасио,
но и по много други случаи.
Много семейства страдат като мен.
Искаме да изпратим ясно послание,
че никой не е над закона,
дори да носиш значка,
и ти си подчинен на закона.
Искаме да изпратим
ясно послание, че това
не може да продължава,
и задаваме
въпроса: "Кой ще контролира Граничния патрул?".
С НАРАСТВАНЕТО НА ОБЩЕСТВЕНИЯ НАТИСК
НА 24 ЯНУАРИ 2022 Г. КОНГРЕСЪТ ОБЯВЯВА ОФИЦИАЛНО РАЗСЛЕДВАНЕ НА ЕКИПИ НА CIT
ПРЕДИ КОНГРЕСЪТ ДА УСПЕЕ ДА ЗАВЪРШИ СВОЕТО РАЗСЛЕДВАНЕ,
НА 3 МАЙ 2022 Г. МИТНИЧЕСКА И ГРАНИЧНА ЗАЩИТА ПРАВИ ИЗЯВЛЕНИЕ
След месеци критика
администрацията на Байдън премахва CIT
в рамките на Граничния контрол на САЩ.
Те премахват специалните си отряди,
обвинявани от десетилетия
в прикриване на престъпления, извършвани от агенцията.
CBP ПРИЗНАВА, ЧЕ "НЕПРЕКЪСНАТО ОЦЕНЯВАТ И ПОДОБРЯВАТ ПОЛИТИКИТЕ,
ПРАКТИКИТЕ И ПРОЦЕДУРИТЕ С ФОКУС ВЪРХУ ПОДДЪРЖАНЕ НА ОТГОВОРНОСТ
И ПРОЗРАЧНОСТ, И ЗА ГАРАНТИРАНЕ НА ТЯХНОТО СЪОТВЕТСТВИЕ СЪС ЗАКОНА".
Днешният ден ще се запомни.
Не познаваме друга агенция
в правителството на САЩ, на която да се разминава
това, което се разминава на тази агенция,
и всички успяхме да видим
със собствените си очи, че днес
отбелязахме победа,
но тя няма да е последната.
Тази седмица Вътрешната комисия на САЩ по правата на човека
за първи път ще изслуша дело
срещу правоприлагаща агенция на САЩ.
Според адвокатите
това е грандиозен случай.
Бъдещо решение може да създаде прецедент за употреба на сила
в най-голямата
национална правоприлагаща агенция.
Уважаеми комисари,
законодателството на САЩ и политиката на CBP
позволява прояви на сила, които биха се считали за прекомерни
по вътрешноамериканските стандарти.
Молим Комисията да даде указания
Съединените щати да изменят
законите и политиките за употреба на сила
при нарушения на Американската декларация,
включително Чл. 1, 2, 18,
25 и 26.
Да ги сложим тук за дядо?
Сложи ги там.
Добре.
И така, ще поговорим
за международното право за правата на човека.
Това е случай на безнаказаност
по границата,
това е случай за всички начини,
по които правителствените власти
прикриха истината.
И точно тук е мястото
за началото на правдата.
Справедливост за стотици семейства,
загубили любим човек от ръцете на Граничен патрул.
Разкажете ми какво се случи.
Имиграционен агент стреля по мен.
Но не знам защо.
Затова разследваме.
АПРИЛ 2025 Г. ВЪТРЕШНОАМЕРИКАНСКАТА КОМИСИЯ ПО ПРАВАТА НА ЧОВЕКА УСТАНОВИ,
ЧЕ УПОТРЕБАТА НА ПРЕКОМЕРНА СИЛА Е УБИЛА АНАСТАСИО ЕРНАНДЕС РОХАС.
ТЯ СЧЕТЕ СЛУЧАЯ ЗА НАРУШЕНИЕ НА ЧОВЕШКИТЕ ПРАВА
И ПРИЗОВА ЗА ВЪЗОБНОВЯВАНЕ НА НАКАЗАТЕЛНОТО РАЗСЛЕДВАНЕ.
Субтитри: TransPerfect Media